  Виталий Пронин Главалэн но Правительстволэн администрациенызы кивалтӥсь Сергей Смирнов куаразэ сётыны кузпалыныз ӵош ветлӥз. Со пусйиз, быръёнъёс огсыр мыно. Туспуктэм udmurt.ru сайтысь- Туэ Удмуртиын улӥсьёс быръёнъёсы мыло-кыдо пырисько. Ваньмыз огсыр азинске. Зэм, куд-ог участокъёсын вань чыры-пыры умойтэм учыръёс. Но соосъя ужало наблюдательёс но Быръёнъёсъя комиссия.Кивалтӥсь пусйиз, 3 нунал ӵоже куара сётэм бере депутатэ шедьыны кулэ зэмос азьветлӥсьёс - соос, кин федеральной кивалтӥсьёс азьын быгатоз республикамылэсь кулэяськонъёссэ вераны, ватсаса коньдон кыскыны школаос но нылпи садъёс пуктыны, сюресъёс лэсьтыны. Теги: Быръёнъёс  